SCB บิ๊กคลีนนิ่งสำนักงานใหญ่-ประกาศ WFH หลังพบพนักงานติดเชื้อ “โควิด”
SCB ประกาศ "บิ๊กคลีนนิ่ง" สำนักงานใหญ่-ใช้นโยบาย WFH หลังพบพนักงานติดเชื้อ
SCB ประกาศ "บิ๊กคลีนนิ่ง" สำนักงานใหญ่-ใช้นโยบาย WFH หลังพบพนักงานติดเชื้อ
7 เม.ย. 2564

ธนาคารไทยพาณิชย์ จำกัด (มหาชน) หรือ SCB ชี้แจงกรณีพบพนักงงานติดเชื้อไวรัสโควิด-19 โดย ระบุว่า จากสถานการณ์การแพร่ระบาดของไวรัสโควิด-19 ในขณะนี้ ธนาคารได้รับรายงานว่า มีพนักงานของธนาคาร (สายงานตลาดการเงิน กลุ่มธุรกิจ Wholesale Banking) ปฏิบัติงานที่ชั้น 2 อาคารสำนักงนใหญ่ รัชโยธิน ได้รับการตรวจและยืนยันจากแพทย์ว่า ติดเชื้อไวรัสโควิด-19 และได้เข้ารักษาตัวในโรงพยาบาลแล้ว
ทั้งนี้ธนาคารได้คำนึงถึงความปลอดภัยของลูกค้าและพนักงานเป็นสำคัญ โดยวันนี้ (7 เม.ย.2564) ได้ทำความสะอาดบิ๊กคลีนนิ่ง ธนาคารไทยพาณิชย์สำนักงานใหญ่ทั้งอาคาร เพื่อฆ่าเชื้อโรคตามมาตรฐานของกระทรวงสาธารณสุข รวมถึงให้พนักงานที่ปฏิบัติงานที่สำนักงานใหญ่ทั้งหมดทำงานจากที่บ้าน ตั้งแต่วันที่ 7 เม.ย. ถึง 30 เม.ย.2564 สำหรับพนักงงานที่ปฏิบัติงานใกล้ชิดกับผู้ที่ติดโควิดนั้น จะกักตนเองอยุ่ที่บ้าน และสังเกตอาการเป็นเวลา 10 วัน โดยธนาครจะได้มีการติดตามรายงานสุขภาพของพนักงานอย่างใกล้ชิด ทั้งนี้ธนาคารได้รายงนให้กระทรวงสาธารณสุขและธนาคารแห่งประเทศไทยรับทราบแล้ว
